OpenLLM-France/wikimedia huggingface dataset:
# Pterygotrigla leptacanthus

Pterygotrigla leptacanthus és una espècie de peix pertanyent a la família dels tríglids.

## Descripció

* Fa 15 cm de llargària màxima.

## Hàbitat

És un peix marí i demersal que viu fins als 500 m de fondària.

## Distribució geogràfica

Es troba a Austràlia i Indonèsia.

## Observacions

És inofensiu per als humans.

## Referències

* ↑ Waite E. R., 1899. Scientific results of the trawling expedition of H. M. C. S. "Thetis." Mem. Aust. Mus. v. 4 (pt 1). 2-132.
* ↑ uBio (anglès)
* ↑ Günther, A., 1880. Report on the shore fishes procured during the voyage of H. M. S. Challenger in the years 1873-1876. Zoology. Rept. Challenger Shore Fishes v. 1 (pt 6): 1-82, Pls. 1-32.
* ↑ Catalogue of Life (anglès)
* 1 2 3 4 FishBase (anglès)
* ↑ Allen, G.R. i R. Swainston, 1988. The marine fishes of north-western Australia: a field guide for anglers and divers. Western Australian Museum, Perth. 201 p.
* ↑ Richards, W.J., 1999. Triglidae. Gurnards, sea robins, armored gurnards, and armored sea robins. p. 2359-2363. A: K.E. Carpenter i V.H. Niem (eds.). FAO species identification guide for fishery purposes. The living marine resources of the WCP. Vol. 4. Bony fishes part 2 (Mugilidae to Carangidae). FAO, Roma.
* ↑ Gloerfelt-Tarp, T. i P.J. Kailola, 1984. Trawled fishes of southern Indonesia and northwestern Australia. Australian Development Assistance Bureau, Austràlia, Directorate General of Fishes, Indonèsia, and German Agency for Technical Cooperation, República Federal d'Alemanya. 407 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Sainsbury, K.J., P.J. Kailola i G.G. Leyland, 1985. Continental shelf fishes of the northern and north-western Australia. CSIRO Division of Fisheries Research; Clouston & Hall and Peter Pownall Fisheries Information Service, Canberra, Austràlia. 375 p.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Premi Carles Rahola de comunicació local

El Premi Carles Rahola de comunicació local és un premi periodístic promogut per la Diputació de Girona i el Col·legi de Periodistes de Catalunya en la seva demarcació de Girona. Van crear-se amb l'objectiu de reconèixer la tasca de la professió periodística a les comarques gironines i fomentar la creativitat informativa i les iniciatives per difondre, recuperar, gestionar o aplegar informació de tipus periodístic. Està dedicat al periodista gironí Carles Rahola i Llorens, afusellat el 15 de març de 1939 per les tropes franquistes.
Des de la seva primera edició el 2010 compta amb aquestes categories:
* millor projecte sobre comunicació periodística
* millor treball informatiu o divulgatiu en premsa escrita o en línia
* Premi Miquel Diumé al millor treball informatiu o divulgatiu en ràdio o ràdio en línia
* millor treball informatiu o divulgatiu en TV o TV en línia
* Premi de fotoperiodisme
* millor iniciativa de comunicació institucional
* millor informació digital

## Referències

* ↑ Organització i categoria dels Premis Carles Rahola de comunicació local

## Vegeu també

* Premi Carles Rahola d'assaig
* Mercè Sibina i Nogué
# Villaescobedo

Villaescobedo és una localitat i també una Entitat local menor de Castella la Vella, avui comunitat autònoma de Castella i Lleó, a la província de Burgos (Espanya). Està situada a la comarca de Páramos i a l'actualitat depèn de l'Ajuntament de Valle de Valdelucio.
El seu batlle pedani és Francisco José Gutiérrez Torices, del (PSOE).

## Població

L'any 2004 hi vivien 12 habitants; l'any 2006 tenia 14 habitants..

## Situació

És a prop de la N-627, de Llanillo i de Respenda de Aguilar, a prop del límit amb la província de Palència. Es troba a 5,5 km de la capital del municipi, Quintanas. Dins del seu terme es troba el paratge de La Lora, a 1.154 metres d'altitud. També hi neix el rierol de Mundilla, afluent del riu Rudrón.
Wikimapia/Coordenades: 42°44'27"N 4°5'12"W

## Esglésies de Valle del Valdelucio

* Corralejo: Església de San Román
* Fuencaliente de Lucio: Església de San Juan Bautista Degollado
* Pedrosa de Valdelucio: Església de Santa Eulalia i Ermita de Nuestra Señora de la Vega
* Renedo de La Escalera: Església de Nuestra Señora de la Asunción
* Solanas de Valdelucio: Església de San Cristóbal
* Villaescobedo: Església de Nuestra Señora de la Concepción

## Història

El lloc formava part de la Cuadrilla de Valdelucio al Partit de Villadiego, un dels catorze que formaven la Intendència de Burgos, durant el període entre 1785 i 1833, al Cens de Floridablanca de 1787, jurisdicció de senyoriu essent el seu titular el Duc de Frías, batlle pedani.
# FGB

FGB té els següents significats:
* Fundació Gustavo Bueno, fundació pel foment de la filosofia amb seu a Oviedo, a Astúries
* Federació Gallega de Basquetbol, màxim òrgan regidor del bàsquet a Galícia
* Zarià (Estació Espacial Internacional) (del seu nom en rus Функционально-Грузовой Блок, transliterat Funktsionalno-Gruzovoy Blok), mòdul de l'Estació Espacial Internacional
* Fungal Genetics and Biology, revista científica especialitzada en micologia
* Fibrinogen Beta, proteïna relacionada amb la coagulació de la sang
* FGb (de l'acrònim Faugère-Gröbner basis), implementació de programari per al càlcul de bases de Gröbner
# Palau reial d'Estocolm

El palau reial d'Estocolm (suec: Stockholms slott) és la residència oficial del rei de Suècia, situada a la ciutat vella d'Estocolm (Gamla Stan). S'hi troba el despatx personal del rei, així com el de d'altres membres de la família. Tanmateix, el rei i la seva família no resideixen en aquest palau, sinó a Drottningholm.

## Història

El primer edifici del palau va ser una fortalesa construïda al segle xiii per Birger Jarl per tal de protegir l'entrada del llac Mälaren. Al final del segle xvi, sota el regnat de Joan III de Suècia, el castell va ser transformat en un palau d'estil renaixentista. El 1690, Carles XI va decidir transformar-lo en un palau d'estil barroc. Els treballs es van estendre de 1692 a 1760. Interromputs el 1697 per un gran incendi a l'ala nord, es van reprendre sota la direcció de l'arquitecte Nicodemus Tessin el Jove.

## El palau

Compost de 609 habitacions, el palau reial fa 115 metres d'est a oest i 120 metres de nord a sud. A aquesta construcció principal s'hi van afegir quatre ales de 48 metres de longitud, tret de l'ala sud-oest que només en fa 11.
El relleu quotidià de la guàrdia reial, que s'efectua davant el palau, és una escena molt preuada dels turistes. El palau està en part obert al públic.
# Sri Chinmoy

Sri Chinmoy (27 d'agost de 1931 - 11 d'octubre de 2007) va ser un mestre espiritual bengalí, poeta, artista i esportista que va emigrar als EUA el 1964. Al llarg de la seva vida va escriure 1.500 llibres, 115.000 poemes i 20.000 cançons, va crear 200.000 pintures i va fer gairebé 800 concerts per la pau.

## World Harmony Run

El 1987 Sri Chinmoy iniciar la World Harmony Run, una cursa anual per a l'amistat internacional. En aquesta cursa, un equip internacional porta una torxa per més de 100 països.
| « | La veritable religió té una qualitat universal. No criticar a altres religions. [...] El perdó, la compassió, la tolerància, la fraternitat i el sentiment d'unitat són els signes d'una veritable religió. True religion has a universal quality. It does not find fault with other religions. [...] Forgiveness, compassion, tolerance, brotherhood and the feeling of oneness are the signs of a true religion. | » |
| — Sri Chinmoy |||

## Referències

* ↑ «Sri Chinmoy, Athletic Spiritual Leader, Dies at 76». New York Times, 13-10-2007 [Consulta: 15 juliol 2012].
* ↑ «Peace Institute Honors Chinmoy». Hinduism Today, 01-02-1994 [Consulta: 15 juliol 2012].
* ↑ «World Harmony Run». [Consulta: 15 juliol 2012].
* ↑ «What Has To Prevail In Religion—Reason, Or...». www.srichinmoylibrary.com [Consulta: 15 juliol 2012]. Arxivat 2012-04-02 a Wayback Machine.

## Bibliografia

* Shyam Dua: "The Luminous Life of Sri Chinmoy", Tiny Tot Publications, India 2005, ISBN 8130402211

## Enllaços externs

* Pàgines de Sri Chinmoy (anglès)
# Talk Talk

Talk Talk és un grup del Regne Unit de música pop, afiliat al moviment new wave, que va estar actiu entre 1981 i 1991. Estava compost per Mark Hollis (cantant, nascut el 1955 a Londres, Anglaterra), Tim Friese-Green (pianista), Paul Webb (baixista, nascuts el 1962) i Lee Harris (bateria, nascut també el 1962). Simon Brenner, al sintetitzador va participar en el primer disc homònim als Estats Units i va deixar el grup el 1983.
Amb un principi de música de sintetitzadors i new wave, en l'àlbum The Party's over (1982), la música de Talk Talk va esdevenir més pop, amb àlbums com It's My Life (1984) i The Colour of spring (1986) que representen els grans èxits del grup, abans de prendre un viratge a la música experimental, a mig camí del jazz rock revisat amb el neoclassicisme en els darrers àlbums Spirit of Eden (1988) i, sobretot, Laughing Stock (1991).
El cantant del grup, Mark Hollis, va treure el 1998 un àlbum en solitari Mark Hollis.
Els altres membres del grup van reaparèixer en diversos projectes, es pot citar .O.rang, autor de dos àlbums remarcats per una crítica del rock.
Hi ha altres compilacions de Talk Talk; la més venuda i difosa és Natural History : The Very Best of Talk Talk de (1990).

## Discografia
### Àlbums

* The Party's Over (1982)
* It's My Life (1984). Aquest àlbum va tenir molt d'èxit a Europa continental gràcies als temes "Such a shame" i sobretot amb "It's my life", que van arribar al hit-parades. En canvi, al Regne Unit no va tenir l'èxit del continent.
* The Colour of Spring (1986). L'èxit més gran del grup en l'àlbum d'estudi.
* Spirit of Eden (1988)
* Natural History: The Very Best of Talk Talk (1990, compilation). Fou l'èxit de vendes del grup i millor classificat en les llistes de vendes, com a número 3.
* Laughing Stock (1991). Últim àlbum d'estudi del grup.
* Natural History (Ré-édition) 1994
* The Party's Over (Ré-édition)1997
* It's My Life (Ré-édition)1997
* The Colour Of Spring (Ré-édition)1997
* Spirit Of Eden (Ré-édition)1997
* The Very Best of Talk Talk (1997, compilació)
* Asides Besides (1998, compilació)
* London 1986 (live) (1999)
* The Collection (2000, compilació)
* The Collection (Ré-édition) 2001
* Missing Pieces (2001, compilació)
* Essential (2003, compilació)
* Introducing (2003, compilació)
* Time It's Time (2003, compilació)
* The Collection (reedició) 2003
* Popstars of the 20th century (2004, compilació)
# Premi Candelabro de Oro

El Premi Candelabro de Oro (en espanyol: Premio Candelabro de Oro) és un guardó atorgat anualment per la filial uruguaiana de B'nai B'rith.

## Història

El premi va ser creat el 1986, quan el jurat Alberto Candeau va tenir la iniciativa de reconèixer la trajectòria d'artistes uruguaians. El guardó no s'entrega necessàriament tots els anys. Però es lliura simultàniament al costat de l'Premi Fraternitat que va ser creat el 1982.
El premi va ser declarat d'interès nacional.

## Guardonats

* 1986, Armonía Somers
* 1987, Carlos González
* 1988, Maruja Santullo
* 1989, Ricardo Storm
* 1990, María de Montserrat
* 1991, Américo Spósito
* 1993, Héctor Tosar
* 1994, Luce Fabbri
* 1995, Amalia Polleri
* 1996, Estela Medina
* 1997, Abel Carlevaro
* 1999, Amalia Nieto
* 2000, Dahd Sfeir
* 2001, Nibya Mariño
* 2002, Amanda Berenguer
* 2003, Rodolfo Uricchio
* 2005, Jorge Risi
* 2006, Juan Carlos Legido
* 2007, Carlos Jaureguy y María Olga Piria
* 2008, Jaime Yavitz
* 2010, Ferruccio Musitelli
* 2012, Hebe Rosa
* 2013, Federico García Vigil
* 2015, Dino Armas.
* 2017, Vera Heller.

## Referències

* ↑ B'nai B'rith a Uruguai. «Pàgina oficial» (en castellà). [Consulta: 24 juny 2021].
* ↑ B'nai B'rith Uruguai. «Premi Fraternitat» (en castellà), 08-12-2004. [Consulta: 24 juny 2021].
* ↑ El País. «Margarita a la fraternitat» (en castellà). Arxivat de l'original el 2 de febrer 2014. [Consulta: 24 juny 2021].
* ↑ B ' nai B'rith Uruguai. «Vídeo Institucional» (en castellà), 11-11-2017. [Consulta: 24 juny 2021].
* ↑ «Premio Fraternidad 2015» (en castellà), diciembre 2015. Arxivat de l'original el 2017-01-03. [Consulta: 24 juny 2021].
* ↑ «Hoy se entrega el Premio Fraternidad 2017 a Federico Nathan» (en castellà). Arxivat de l'original el 2020-10-19. [Consulta: 24 juny 2021].
# Volta a Suïssa 1937

La Volta a Suïssa 1937 és la 5a edició de la Volta a Suïssa. Aquesta edició es disputà del 31 de juliol al 7 d'agost de 1937, amb un recorregut de 1468 km distribuïts en 8 etapes. L'inici i final de la cursa fou a Zúric. El vencedor final fou el suís Karl Litschi, seguit pels també suïssos Leo Amberg i Walter Blattmann. Litschi també guanyà la classificació de la muntanya, mentre Suïssa fou el millor equip.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 31 de juliol | Zúric - Coira | 233 | Leo Amberg (SUI) | Leo Amberg (SUI) |
| 2a | 1 d'agost | Coira - Bellinzona | 127 | Leo Amberg (SUI) | Leo Amberg (SUI) |
| 3a | 2 d'agost | Bellinzona - Lucerna | 175 | Paul Egli (SUI) | Leo Amberg (SUI) |
| 4a | 3 d'agost | Lucerna - Sion | 197 | Georges Christiaens (BEL) | Karl Litschi (SUI) |
| 5a | 4 d'agost | Sion - Interlaken | 170 | Karl Litschi (SUI) | Karl Litschi (SUI) |
| 6a | 5 d'agost | Interlaken - Lausana | 171 | Leo Amberg (SUI) | Karl Litschi (SUI) |
| 7a | 6 d'agost | Lausana - Solothurn | 185 | Georges Christiaens (BEL) | Karl Litschi (SUI) |
| 8a | 7 d'agost | Solothurn - Zúric | 210 | Emil Kijewski (GER) | Karl Litschi (SUI) |

## Classificació final

| Pos. | Ciclista | Equip | Temps |
| 1 | Karl Litschi (SUI) | Suïssa | 43h 29' 01" |
| 2 | Leo Amberg (SUI) | Suïssa | + 11' 19" |
| 3 | Walter Blattmann (SUI) | Suïssa | + 20' 22" |
| 4 | Enrico Mollo (ITA) | Itàlia | + 27' 22" |
| 5 | Robert Zimmermann (SUI) | Suïssa | + 28' 45" |
| 6 | Werner Buchwalder (SUI) | Suïssa | + 29' 10" |
| 7 | Cesare del Cancia (ITA) | Itàlia | + 30' 36" |
| 8 | Paul Egli (SUI) | Suïssa | + 38' 02" |
| 9 | Georges Christiaens (BEL) | Bèlgica | + 38' 41" |
| 10 | Kurt Stettler (SUI) | Suïssa | + 49' 48" |

## Enllaços externs

* Web oficial Arxivat 2010-08-25 a Wayback Machine. (alemany) (francès)
* «Tour de Suisse 1937» (en francès). sitiodeciclismo.net. [Consulta: 22 juny 2012].
# FedEx Forum

El FedExForum és un dels pavellons poliesportius de l'NBA més particulars. Es va inaugurar oficialment el setembre del 2004 i està situat a la part sud de la ciutat de Memphis, Tennessee, als Estats Units. La propietària del recinte és l'administració de la ciutat. El nom prové del patrocinador principal, la coneguda empresa de missatgeria FedEx. Pot allotjar tota mena d'esdeveniments, com partits de bàsquet, concerts o fins i tot espectacles. És el pavelló de l'equip dels Memphis Grizzlies, de l'NBA, que anteriorment jugaven al Pyramid Arena.

## Aforament

El FedExForum té una superfície de 75.000 m² i disposa de 18.165 seients per al bàsquet, que es redueixen a 12.633 quan es tracta d'hoquei sobre gel. Té prop de mil seients VIP, dividits en diferents tipus de llotges exclusives.

## Equips

L'estadi el comparteixen els següents equips:
* Memphis Grizzlies (NBA)
* Memphis Tigers (NCAA)

## Galeria

* Pista dels Grizzlies
* Vista interior del pavelló

## Enllaços externs

* Web oficial del FedExForum
# Simon and Garfunkel's Greatest Hits

Simon and Garfunkel's Greatest Hits és el primer àlbum recopilatori del grup estatunidenc Simon & Garfunkel. Fou publicat el 14 de juny de 1972, dos anys després de la separació del duet. Consisteix en una barreja de gravacions originals d'estudi amb gravacions en directe que mai s'havien pogut escoltar.
Simon and Garfunkel's Greatest Hits va arribar al número 5 de la llista d'èxits Billboard 200 estatunidenca, i a la UK Album Chart del Regne Unit arribà al número 2. De fet, l'àlbum ha esdevingut el més venut del grup als Estats Units, i té el rècord de vendes d'un àlbum d'un duet en aquest país.
El 2003, l'àlbum fou classificat en el número 293 de la Llista dels 500 millors discs de tots els temps segons Rolling Stone.

## Llista de cançons

Totes les cançons foren compostes per Paul Simon excepte que s'indiqui el contrari.

### Cara u

* «Mrs. Robinson» – 3:51
* «For Emily, Whenever I May Find Her» (directe) – 2:25
* «The Boxer» – 5:08
* «The 59th Street Bridge Song (Feelin' Groovy)» (directe) – 1:50
* «The Sound of Silence» – 3:07
* «I Am a Rock» – 2:52
* «Scarborough Fair/Canticle» (Paul Simon, Art Garfunkel) – 3:09

### Cara dos

* «Homeward Bound» (directe) – 2:43
* «Bridge over Troubled Water» – 4:51
* «America» – 3:33
* «Kathy's Song» (directe) – 3:22
* «El Condor Pasa (If I Could)» (Paul Simon, Jorge Milchberg, Daniel A. Robles) – 3:07
* «Bookends» – 1:19
* «Cecilia» – 2:53

## Referències

* ↑ Simon and Garfunkel's Greatest Hits a Allmusic
* ↑ Rolling Stone Review (anglès)
# Sant Guilhèm dau Desèrt

Sant Guilhèm dau Desèrt (Sant Guillem del Desert en català, Saint-Guilhem-le-Désert en francès) és un municipi occità del Llenguadoc, situat al departament de l'Erau i a la regió d'Occitània. Aquest municipi pertany a l'associació Els pobles més bonics de França.

## Llocs d'interès

* Abadia de Sant Guilhem del Desert
* Antiga església de Sant Llorenç (actualment, seu de l'oficina de turisme), església romànica del segle XI
* La Torre de les Presons, torre medieval del segle XII

## Referències

* ↑ Els pobles més bonics de França: Sant Guilhèm dau Desèrt

## Enllaços externs

* Oficina de turisme intermunicipal de Sant Guilhèm dau Desèrt i Vall de l'Erau
# Johan Neeskens

Johannes Jacobus Neeskens, més conegut com a Johan Neeskens (15 de setembre de 1951, Heemstede, Països Baixos - 6 d'octubre de 2024, Algèria) fou un jugador neerlandès de futbol. Va créixer com a futbolista a l'Àjax d'Àmsterdam. En aquest club va aconseguir tres Copes d'Europa seguides entre 1971 i 1973, una Copa Intercontinental el 1972, dues supercopes d'Europa el 1972 i el 1973 i dues lligues neerlandeses. El 1974 va ser fitxat pel Futbol Club Barcelona, on va jugar amb el seu compatriota i excompany de l'Àjax, Johan Cruyff. El 1979 va fitxar pel Cosmos de Nova York. Es va retirar el 1991 per dedicar-se a fer tasques d'entrenador. Va jugar 49 partits amb la selecció d'Holanda, amb la qual marcà 17 gols.

## Trajectòria esportiva
### Com a jugador

* 1968-1969: RCH Heemstede (categories inferiors)
* 1969-1973: Ajax Amsterdam
* 1974-1979: FC Barcelona
* 1979-1984: New York Cosmos
* 1984-1985: FC Groningen
* 1986-1987: Fort Lauderdale Sun
* 1988-1990: FC Baar
* 1990-1991: FC Zug

### Com a entrenador

* 1995-2000: Països Baixos (entrenador assistent)
* 2003-2004: NEC Nimega
* 2005-2006: Australia (entrenador assistent)
* 2006-2008: FC Barcelona (entrenador assistent)
* 2008-2009: Països Baixos B
* 2009-2010: Galatasaray SK (entrenador assistent)
* 2010-2012: Mamelodi Sundowns

## Palmarès
### AFC Ajax

* 1 Copa Intercontinental: 1972
* 3 Copes d'Europa: 1970-71, 1971-72, 1972-73
* 2 Supercopes d'Europa: 1972, 1973
* 2 Eredivisie: 1971-72, 1972-73
* 2 Copes neerlandeses: 1970-71, 1971-72

### FC Barcelona

* 1 Recopa d'Europa: 1978-79
* 1 Copa del Rei: 1977-78

### New York Cosmos

* 2 North American Soccer League: 1980, 1982

### Selecció neerlandesa

* 1 Trofeu de París: 1978

## Referències

* ↑ Simon, Lluís. «Mor Johan Neeskens, mite del Barça i del futbol neerlandès», 07-10-2024. [Consulta: 7 octubre 2024].
* ↑ «Johannes Jacobus Neeskens». Enciclopèdia de l'esport català. Barcelona: Grup Enciclopèdia Catalana.
* ↑ Johan Neeskens a National-Football-Teams.com (anglès)
* 1 2 3 «The Clockwork Oranje's midfield master». FIFA. Arxivat de l'original el 5 March 2016. [Consulta: 26 març 2015].
* ↑ «1978 Tournoi de Paris». RSSSF [Consulta: 28 febrer 2017].
Johan Neeskens amb la selecció neerlandesa - Caixes de navegació :
Selecció de futbol dels Països Baixos – Copa del Món de Futbol de 1974
1 Geels •
2 Haan •
3 van Hanegem •
4 van Ierssel •
5 Israël •
6 Jansen •
7 de Jong •
8 Jongbloed •
9 Keizer •
10 R. van de Kerkhof •
11 W. van de Kerkhof •
12 Krol •
13 Neeskens •
14 Cruijff (c) •
15 Rensenbrink •
16 Rep •
17 Rijsbergen •
18 Schrijvers •
19 Strik •
20 Suurbier •
21 Treijtel •
22 Vos •
Entrenador: Michels
Selecció de futbol dels Països Baixos – Copa del Món de futbol 1978
1 Schrijvers •
2 Poortvliet •
3 Schoenaker •
4 Van Kraay •
5 Krol •
6 Jansen •
7 Wildschut •
8 Jongbloed •
9 Haan •
10 R. Van de Kerkhof •
11 W. Van de Kerkhof •
12 Rensenbrink •
13 Neeskens •
14 Boskamp •
15 Hovenkamp •
16 Rep •
17 Rijsbergen •
18 Nanninga •
19 Doesburg •
20 Suurbier •
21 Lubse •
22 Brandts •
Seleccionador: Happel :
# Pfaffenbergita

La pfaffenbergita és un mineral de la classe dels silicats.

## Característiques

La pfaffenbergita és un silicat de fórmula química KNa₃(Al₄Si₁₂)O₃₂. Va ser aprovada com a espècie vàlida per l'Associació Mineralògica Internacional en el mes de febrer de l'any 2024, i encara resta pendent de publicació. Cristal·litza en el sistema hexagonal. És l'anàleg amb Ca(Al₄Si₁₂) de la wodegongjieïta, i l'anàleg amb KNa₃ de la kokchetavita, sent isostructural amb les dues espècies.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu de mineralogia «Leonard de Prunner», de la Universitat de Càller (Itàlia), amb el número de registre: 6461.

## Formació i jaciments

Va ser descoberta al mont Pfaffenberg, situat a la localitat de Waldheim del districte de Mittelsachsen (Saxònia, Alemanya). Aquest indret és l'únic de tot el planeta on ha estat descrita aquesta espècie mineral.

## Referències

* 1 2 3 «Pfaffenbergite» (en anglès). Mindat. [Consulta: 23 abril 2024].
* 1 2 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 78». European Journal of Mineralogy, 36, 2, 05-04-2024, pàg. 361–367. DOI: https://doi.org/10.5194/ejm-36-361-2024 [Consulta: 23 abril 2024].
# Poyales del Hoyo

Poyales del Hoyo és un municipi de la província d'Àvila, a la comunitat autònoma de Castella i Lleó. És un petit enclavament Candeleda i Arenas de San Pedro.

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Wan

* Per la ciutat, la província, el districte i el llac de Turquia, antigament escrit com a Wan, vegeu Van
Wan (o Ban) és un riu de Maharashtra a la regió de Berar, que neix a les muntanyes Satpura i corre pel districte d'Akola fins a arribar al Purna en el que desaigua. La seva amplada varia entre poc més de 300 metres i 1.300 metres.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.